ક્રિસમસના બીજા દિવસે સોશિયલ મીડિયામાં ગુજરાતના ત્રણ ભૂતપૂર્વ મુખ્યમંત્રીઓ શંકરસિંહ વાઘેલા, કેશુભાઈ પટેલ અને નરેન્દ્ર મોદીની એક તસ્વીર સોશિયલ મીડિયામાં સારુએવું કુતુહલ જગાવી ગઈ હતી. પ્રસંગ હતો ગુજરાતમાં ફરીથી મેન્ડેટ મેળવીને આવેલી વિજય રૂપાણી સરકારના શપથવિધિના પ્રસંગનો. આ પ્રસંગે રાજ્યના તમામ હેવીવેઇટ રાજકારણીઓને આમંત્રણ આપવામાં આવ્યું હતું અને આથી ભૂતપૂર્વ મુખ્યમંત્રીઓ પણ ત્યાં હાજર રહ્યા હતા. ઉપરોક્ત ત્રણ ભૂતપૂર્વ મુખ્યમંત્રીઓ ઉપરાંત એક અન્ય પૂર્વ મુખ્યમંત્રી આનંદીબેન પટેલ પણ મંચ પર હાજર હતા. પરંતુ ચર્ચા જગાવી પેલા ત્રણ પૂર્વ મુખ્યમંત્રીઓની એકસાથે હોવાની તસ્વીરે.